


A NAGYNEVŰ HEROES OF MIGHT & MAGIC ŐS...

AZAZ, KING'S BOUNTY MEGEMLÉKEZÉS!


Írta: Gazda Zoltán (Jonowsky) jonowsky@freemail.hu, www.extra.hu/jonowsky (Saját kalandok!)


Nos, a New World Computing Inc. kiváló remeke, a HEROES (might & magic) már lassacskán a 4. epizódjánál tart. Most ebből az apropóból arra gondoltam (tunk), hogy fel kéne idézni a nagynevű sorozat első epizódját.
A fiatalabb egyedek most bizonyára arra gondolnak, hogy ugyebár ez a Heroes One volt.
Nos, ez nincs így!
Amúgy, ha így lenne, nem sok értelme lenne a múlt bolygatásának, hiszen az a Heroes gyengített verziója. (Már bocsánat!)
Most pedig eláruljuk a valódi ős, előd, stb., nevét:

   "KINGS'BOUNTY"

Bezony', így hívták a drágát!

Sokan kérdezhetnék, hogy mennyire hasonlított ez a verzió a napjaink nagy népszerűségnek örvendő Heroes-éhez.
Nos, állíthatom minden megvolt, ami kellett!
Azaz, ami a Heroest jellemzi, annak alapjai mind megtalálhatóak a játékban!
Na, de lássuk, kicsit részletesebben a dolgot:

(Csak zárójelben jegyzem meg, hogy azért ne úgy tekintsünk a játékra, mint egy Heroes játékra, hanem egy önálló játékra, mert ha nem, abból bajok lesznek...)

A Fő különbség, hogy nincsenek mászkáló, gondolkodó ellenfelek benne. Azaz, pontosabban mindegyik főbb ellenfél a várában várja, hogy a derék játékos kifüstölje onnan!
Helyettük viszont vannak szabadcsapatok. Ők hasonlóak a Heroes szörnycsapataihoz, annyi különbség van csupán csak, hogy ők mozognak!
Ugyan nem muszáj velük csatázni, de néha igen, pl. ha elzárják az utat.
Négy választható karakter van:
Knight, Paladin, Barbarian, Sorcerer
A karakterünk fejlődik természetesen. Három szint van. Úgy lépünk szintet, hogy leverünk x mennyiségű lázadót a várukban. Ilyenkor több pénzt kapunk hetente, valamint nő a leadership értékünk. (Ez határozza meg, hogy hány darab szörnyit vehetünk fel csapatunkba.)
A szörnyik hetente fizetést kapnak. Természetesen ezt nekünk kell állni!
(De, inkább ne tegyük - Ehhez kell a Time Stop mágia!)
Van aztán a Spell Power/Max Spell.  Igen, varázsolni is fogunk (minden karakter tud)! Elöljáróban csak annyit, hogy igen tökös varázslatokat kapunk! Nekem maximálisan bejöttek! Bár, az mondjuk kétségtelen, hogy a csatát korántsem a varázslatok fogják eldönteni...






Elsőként 1990-ben, az ősi retteneten, Commodore 64-es számítógépen debütált a nagyszerű játékunk!
Pontosabban, úgy igaz, hogy mi ezen a gépen találkozhatott vele először a publikum. Legalább is a hazai "gép-elteredést" figyelembe véve...
Igen, páran már sejthetik, hogy más gép típuson is létezik a játék.
Kiadásuk dátuma, szintén 1990!

De, először lássuk a 64-es verziót.
Nos, ott két lemezoldalt foglal el. Ott nem árt ügyelni rá, hogy a játék a második lemezt felhasználja az első karakteralkotáshoz. Azaz, erről nem árt ha van egy eredeti verziónk! (Ide irogatja be a program az aktuális játékban, a kincses ládák, varázstárgyak, stb. hollétét.)
Emulátor alatt (ccs) ha új karaktert indítunk, azt normális floppy emulálással tegyük, mert különben erre nem lesz hajlandó!
Viszont, a továbbiakban nyugodtan játszhatunk fast floppy emulálással!
A Norteasth törésű verzió eredeti gépen néha kifagy. Én ezt fast floppy emuval SOHA nem tapasztaltam! (Ha esetleg kifagyna, meg lehet próbálni: floppy kikapcs + RunStop, vagy: Floppy on/off majd "Enter") Van még egy rossz dolog: A Ghost csapat, ha a parasztok hete jön el, átalakul paraszt csapattá (és nem alakul vissza)!

Na, de lássuk a következő, méghozzá az amiga verziót!

Elöljáróban a 16 bites verziókhoz: Elsősorban megadatik az a nagyszerű lehetőség, hogy akármennyi mentésünk, karakterünk lehet! Hát, nem nagyszerű! :) A második ugye a mentegetés, amitől végre megszabadultunk.
De, térjünk vissza az amigás KB-hoz!
Egy floppys a játék. A grafikája nagyon hasonlít a c64-eshez. Ezt nem úgy értem hogy olyan szörnyű, hanem a stílusára gondoltam! :) A grafja ízléses, nem találkozunk "szép" lila! tengerrel benne, viszont az igaz hogy annyi színt nem tartalmaz mint ps-s verzió...
Apró különbségek találhatók persze benne. Pl. egy pár dolog kicsit máshogy van rajzolva.
A hangja is szép, hangkártyás! Valamint egérrel is navigálhatunk.

Pc-s verzió. A grafikája, sok színt tartalmaz, ám ellenben, néhol rettenetesen pixeles a grafika! Ami másodiknak feltűnik, azaz, hogy rengeteg dolgot átrajzoltak, szinte semmi sem kerülte el a grafikusok karmait! :) 
Nagyszerű felüdülés, aki eddig csak a "régi" verziót ismerte! 
Más a táj, az erdő, a hegyek, a legtöbb egység is valamiben más. Pl. a törpök szakálla hosszú, ősz és fémvértet viselnek. A trollok, kis, kicsit röhejes szakállt kaptak, a gnómok viszont pompás arannyal hímzett köpenyben feszítenek. A sárkányok végre nem kaki-barnák, hanem legalább zöldek, a varázslók arany köpenyben tetszelegnek, a druidák ellenben egyszerű barnában. A többi egység nagyjából hasonló!
Viszont az amigás játékkal ellentétben, ebben a verzióban csak a speeker kerregését hallhatjuk! :) És a játék, ellentétben a fent említettel, még nem hallott az egérről!
Még pár érdekesség: A pénz kijelzés normálisabb, mert már színes. Ellenben a lázadók nagyszerű fantasy hangulatú grafját picit eltolták! Repülés közben szerencsére a sárkányunk már pompás-vörös, - a C64-es bugyi-rózsaszín sárkányától eltérően - , viszont a lovunk, már bocsánat, de úgy ácsorog alattunk, mintha épp beszart volna! (Pedig hejj! Commodore-on milyen délcegen feszített!)







Végigjátszás

Először is, arra nem árt figyelni, hogy ezt a játékot nem Heroes stílusban kell játszani! :)

Na, ha minden igaz kiderült az introduction. 
Ha mégsem, elmondom: Maximus király jó király volt, és ez miatt pár csúnya fickó elhatározta hogy elfoglalja a királyságát. Első lépésben elrabolták mágikus jogarát, ami segített a birodalom kormányzásában.
Ennek rögtön meg is lett a következménye, mert egy idő után rablók, szabadcsapatok tűntek fel, majd a rossz emberek elfoglalták a király várait, egyszóval kitört a káosz! A rosszak vezére egyébként a sárkánykirály!
Nekünk annyi a feladatunk, hogy visszaszerezzük a jogart!
Ez úgy megy, hogy egyenként visszafoglaljuk a várakat, és elfogjuk a benne ücsörgő gonosz lázadó vezéreket.
Minden egyes elfogott alak után ki fog tisztulni egy speciális térkép (a lázadó vezér elárult valamit a jogar hollétéről).
Majd ezen a térképen kell felismerni a jogar hollétét!
Ha felismertük, már csak oda kell ballagni, és nyomni egy "s"-et.
Ha szerencsénk van, megnyertük a játékot!
Szóval, egyik nagy értéke a játéknak, hogy nagyon szabadon stratégiázhatunk. Valamint ha ügyesek vagyunk nem muszáj minden lázadót leverni. Már, akkor ha felismertük korán a térképdarabot...
Amúgy, ahogy eddig kiderült, rengeteg dolog szabadon generálódik a játékban, szóval ez a játék tényleg egy megunhatatlan darab!

Első lépésben nem árt kissé felduzzasztani a hadseregünket! 
Erre optimális lehetőségünk rögtön az egy köpésre lévő királyi várban lesz. Itt némi anyagi ráfordításért cserében igen jó fajta katonai egységeket (pikemans, archers) kaphatunk. (Kezdetben, csak gyengébb lények az elérhetők.) Ez pontosan azt jelenti, hogy a többi faj közül kiemelkednek jó minőségükkel. Ezen kívül a szerintünk ajánlott fajták még: Elfek, Trollok (a játék közepéig szinte megüthetetlenek), Sárkányok (A legjobbak!), Cavalry, Knight! Bővebben a lényekről a későbbi listában!
A lényeket, a Heroeshez hasonlóan, különféle fészkekben, szekérnél, rácsos romnál, barlangban, stb. találjuk.
Persze kezdetben csak az ócskább lényekkel dolgozhatunk. Hiszen keményebb lényekhez nagyobb leadership érték, és pénz kell!
A király várában amúgy van még egy igen szerencsés menüpont:
Parasztosan, nevezzük csak "B"-nek... :)
Itt, ha levertünk megfelelő mennyiségű lázadót, emelni fogja a rangunkat király urunk (több heti pénz + magasabb leadership érték).
Mint mondtam, három rang létezik.

A következő lépés egy kis hajókázás lesz. Irány a legközelebbi város, és béreljünk egy hajót!
Ehhez segítség is lesz, méghozzá a mellékelt térképek alakjában!
Megj: A program változtatja az egyes dolgok hollétét!
Azaz, csupán a várak + városok vannak állandó helyen, ezen kívül minden új játéknál újra generálódnak a kincsesládák, szörnytanyák, lázadók elhelyezkedései! Viszont, egy játékban minden ott lesz ahová a program legeslegelőször kinevezte. Tehát, egy mentés után végezhetünk némi felderítést...
De, térjünk vissza a játékba:
Szedegessünk fel minden nem őrzött kincses ládikót.
Ezeknél választhatunk hogy megtartjuk a pénzt, vagy a leadership növelésére költjük. 
Nos, szerintünk mindenképpen az utóbbit válasszuk!!

Szedegessük fel a csapatokat, harcolgassunk. Minél előbb vegyük fel a tekercset, ami +2000 ad a heti pénzünkhöz (amúgy minden kontinensen 2 darab bűvös tárgyat találhatunk!), és találjuk meg a térképet, amivel képesek leszünk áthajózni a köv, kontinensre. Minden kontinensen, csak a köv. kontinensre vezető térképre akadhatunk! (Négy kontinens létezik.)
Időnként térjünk be a városokban. Minden városban más fajta, igen jópofa varázslatokat vásárolhatunk (érdemes felírni, hogy hól-mit)!

Ha elérkezetnek látjuk az időt (minél előbb) jussunk el a 2.-3. kontinensre (aki akar a 4.-re is mehet).
Na, fasza kontinens, már indulásnál, mivel baromi gazdag kincses ládák vannak rajta. A ládákkal természetesen gyorsan turbózzuk fel a leadership értékünket! 
Ez a legfontosabb ebben a szakaszban!! Mert ugye a leadership értéktől függ, hogy mennyi lényt tudunk felfogadni!
A másik nagy kincs az élővilág! :)
Ugyanis itt él az a barom... az a nagy állat...
Na, a troll! :)
Gyorsan vegyük fel, és vele megfogtuk az isten lábát, mert a játéknak ebben a szakaszában még aránytalanul erős lesz az oldalunkon! (Nem igen tudják megütni!)
Még némi előkészület:
Először is vásároljunk katapultot. Ezt bármelyik városban megtehetjük.
A királyi vár mellett, ény-ra találjuk az ország fővarázslóját. Ő, 5000 pénz lefizetése ellenébe megtanít a varázslat nemes művészetére! (A Sorcerer karakter alapban tud!) Viszont, az oda vezető utat elég keményen őrzik!
Ha minden ok, gyorsan kezdjük el elfoglalni a lázadók állal lakott várakat.
Megj: A városokban először ki kell jelöltetni az "A"-val azt a lázadót, akinek a várát meg fogjuk támadni. (A kijelölt lázadó képét láthatjuk a jobb felső sarokban.)
Ha elfoglaltunk megfelelő számú várat mehetünk a király elé, hogy emelje a rangunkat, és vele a fizetésünket + leadership értékünket.
Mint eddig kiderült 3 rang van, érdemes gyorsan megszerezni mind a hármat. Bár egyáltalán nem muszáj...
Ahogy mondtam, végül is csupán annyi a feladatunk, hogy megtaláljuk a király mágikus jogarát, és egyáltalán nem kell minden ellenfelet hidegre tenni... (Egyébként a jogart leginkább Archipelian kéne keresnünk!)
Ha meg akarjuk tisztítani még is az utolsó kontinenst, Saharat, akkor azt a következő módon ajánlott csinálni:
Mentsünk, majd keressük meg a sárkányok tanyáját. Ha meg van, vegyünk fel 20-30-at, és repülve!! derítsük fel a terepet, szedjük fel a kincses ládákat, üssük le az ellent (30 sárkánnyal nem lehet gond!).
Aki el akarja foglalni az utolsó 3 várat, az lejjebb talál némi útbaigazítást ehhez a művelethez!






Tippek-trükkök

Nyomjunk "o"-t, és "c"-t, mire a gép nagylelkűen elárulja a játék kezelő gombjait! Hát, nem remek!

Én a magam részéről nagyon kedvelem a Sorcerer karaktert, mivel neki 20 fölé is felmegy a SpellPowerje, és már alapban képes varázsolni! Aztán nem rossz, még a Paladin karakter sem!

A Leadership-től függ, hogy mennyi lényt vehetünk föl!
A Comission/Week a heti fizetésünket jelenti, amit automatikusan megkapunk minden hét végén.
A szörnyeknek fizetést kell adni. Akkor nem kell, ha Time Stoppot varázsolunk, vagy betettük őket egy üres várba.
A SpellPower-től függ, hogy mennyire hatékonyan tudunk varázsolni.
A MaxSpell birtokolható varázslataink számát jelenti.

Állítólag, valahogy, így számolja a felvehető lények számát a prog: Leadership/lény Hp-ja.

Hadseregünk megtekintésénél ("A") a G-Cost a szörnyek heti fizetését jelenti. 

Ennél viszont sokkal rejtélyesebb a SL jelzés.
Nem hinnénk hogy Skill-t jelentené. Ill. azt jelentheti, de ezen belül  nem hinnénk hogy a harci tudásra utalna!
Hiszen a Knight-ok messze jobb harcosok mint pl. az Ogre-k, pedig mindketten "4"-esek! Inkább arra gyanakszunk, hogy valamiféle szörny-szintet jelöl (level). Mint a szerepjátékokban.
Bár lehet, hogy ez marhaság...

A játékban minél előbb ajánlott állandó Time Stop varázslattal utazgatnunk, mivel így nem kell fizetést adnunk a csapatainknak (rengeteg pénzünk marad), és nem telik a napjainkból! Valamint a szörnycsapatok sem fognak mozogni a terepen! Ellenben ne hajóval utazgassunk a kontinensek között mert megszakad a Time Stop!, hanem telporttal!

Sivatagban is alkalmazható a TimeS. Ez úgy megy, hogy 1 darabot elsütünk, majd lépünk 1-et! Megint elsütünk egyet, megint lépünk egyet...

Minden hétvégén, véletlenszerűen feltöltődik valamelyik szörnytanya. Erősebb lényeket érdemes ilyenkor felvenni, és ha nem kellenek, betenni őket egy üres várba. Óriási haderőt tudunk így gyűjteni!
Jobb helyeken ezt hívják TALONOZÁSNAK! (by Torba László)

Legalább 2 íjász egységet érdemes használnunk csatában!

Ahogy én észrevettem, a Katonai fajokat korlátlanul lehet vásárolni a király kastélyában. (Legalább is, akkor, ha a felvett csapatot betesszük egy üres várba.) Viszont nem tudom, hogy ez csalásnak számít e!

Némelyik csatában/fajnál nem érdemes közvetlenül támadni, hanem nyomjunk "SPACE"-t, és hagyatkozzunk csak a visszacsapásra!

Ha már megoldottunk mindent (minden várat elfoglaltunk...), a jogar keresése már nem 10 napba, hanem 1-be fog kerülni.
A prog legalább ennyivel díjazza az erőfeszítéseinket...

Már volt róla szó, hogy egy játékba minden ugyanott lesz. Azaz, egy mentés után lehet némi felderítő munkát végezni...

Nagyon fontos, hogy csak úgy támadjunk lázadó által lakott várat, hogy valamelyik városban, kijelöltettük őt célpontnak!
Ha enélkül támadtuk meg, hiába győzünk, a gaz el fog menekülni!
(A katonáink nem ismerik fel a gazembert!)
Viszont, ekkor még a program ad még egy, UTOLSÓ lehetőséget!
Ugyanis, a lázadó vissza menekül egy másik várba, valamelyik kontinensen.
Ekkor először megint meg kell találni, majd nekimenni a várkapunak, de még nem szabad támadni! 
Ez után ! el kell menni megint egy városba, és megint célpontnak kérni (csak ekkor lehet!)!

Nagyon jó kombináció a Teleport + Fireball varázslat.

A Ghost egység nagyon erős tud lenni! Ugyanis, az általuk lecsapottak csatlakoznak hozzájuk, Ghost egységként! Igen, és FÖLÉ SZAPORODNAK, AZ EREDETI LÉTSZÁMUKNAK! El lehet képzelni, hogy egy gyengébb egység, pl. 100 büdös lábú, lecsapása után akár megduplázzák a létszámukat!
Ellenben, őket csak Raise Control varázslat mellett érdemes használni!
Bár, én ennek ellenére sem használtam igen őket!

A gép, csatában alkalmazott taktikája meglehetősen egyszerű. Khm... Először a lövöldöző egységeket támadja, aztán a leggyengébb csapatot. Viszont, ha van közelébe akit üthet, nem megy utána!
Azaz, el lehet lépni az íjászokkal.
Az, hogy a leggyengébb csapatot üti, is ki lehet használni, mert így legalább nem fogynak el az értékesebb lények!

Ha csak repülni képes egységeink vannak, repülhetünk az "F"-"L" gombokkal a terepen! (Utazáskor!) Ez főleg a sivatagban válik be, mert ott a földön, egy lépés 1 hétbe kerül!!!
Viszont ne álmodozzunk, a hót gyenge, picurka ! Sprite fajjal, ha csak ők vannak, nem repkedhetünk! (Pedig, mekkora táp lett volna!)

Az, hogy egy szörnycsapat csatlakozik-e, nekem úgy tűnt, hogy egyáltalán nem annak a függvénye hogy milyen erős csapataink vannak (Mint a Heroesban), hanem pusztán attól függ, hogy milyen rangban vagyunk!
Ezt azért mondom, mert egyszer feltöltési célzattal loholtam Sahariaban, ugye egyetlen vámpírocskával, amikor feltűnt egy új ! szörnycsapat! (Ez előtt már leirtottam minden csapatot!)
Na, volt nagy rotyi, amikor az ellenfél tök váratlanul (minő szerencse)  felajánlotta hogy beáll hozzánk... :) Így lett aztán 12 új démonom... :))

Nem igen volt szó eddig a morálról. Nos, ez általában NORM (Normal), de ha élőholtakat, vagy más nem tetsző alakot veszünk be akkor a többieknek ez nem fog tetszeni, ami a morál esésében (LOW) nyilvánul meg.
Sajnos ezzel együtt kell élnünk! Azaz, néhány fajt, kénytelenek leszünk mellőzni! Pl. vámpír, csontváz...
(Ez most úgy igaz, ha katonai fajokkal játszunk főleg! Mert, a humánoknak a szörnyek sem tetszenek!)
Aki nem tetszik a többiekben az barna színnel jelenik meg az "a" megnyomása után. Ekkor különösebb baj nincs, pl. az büdös orkokat, vagy rusnya sárkányokat még elnézik a többiek.
Baj, akkor van ha valamelyik csapat piros színnel jelenik meg.
Ekkor ugyanis a többieknek csökken a moráljuk.
(Persze, ez a "színes kijelzős" dolog, több féle lehet!)
Bryan mester szerint:
Négy fő típus van: Humánok, Katonák, Szörnyek, Élőhalottak.
A humánok félnek, a szörnyektől, és az élőholtaktól (a démont annak veszi.)
A katonák félnek az élőholtaktól.

A fajok akkor:

Humánok:
Druid, Archmage, Gnome, Elf, Giant, Dwarf, Barbarian, Spirit, Nomad.

Szörnyek:
Dragon, Troll, Ogre, Wolf, Orc

Élőholtak (A démont is ide sorolja):
Demon, Vampire, Ghost, Zombi, Skeleton

Katonák:
(*Peasant*), (*Militia*), Archer, Pikeman, Cavalry, Knight

*A Peasant, Militia-t leginkább a humánok közé kéne sorolni, legalább is "morális" szempontból!

A moráltól függ, ill. khm, hogy egy csapat mekkorát sebez!
Ha csak azonos fajtájú lényeink vannak (pl. humán) akkor a hangulat High!
Ez nincs így az élőholtaknál, és a katonáknál. Náluk a legjobb a Norm!
(Mondjuk, magam részéről megértem: A katonákat állandóan szívatják (latrina takarítás), az élőholtaknak ugye meg nincs nagy kedvük!)

Van egy még igen sajnálatos "morál": Out of Control
Ez akkor van, ha nagyon sok egység van a csapatunkban, és kevés a Leadership értékünk. Ekkor amúgy nincs semmi baj, lehet utazni, stb. CSAK CSATÁZNI NE AKARJUNK, mert ekkor leginkább Game Over!
Amúgy már talán említettem, de a Raise Controllal brutálisan meg lehet emelni a Leadership értékét! De, CSAK EGY IDŐRE! Ezzel óriási csapatok vihetőek el: pl. 150 sárkány a végső csatára!

Semmiféle varázslat nem hat a sárkányokra!

Előléptetésekhez szükséges elfogandó lázadók száma:

Knight:    2,6,6 (14)
Paladin:   2,5,6 (13)
Sorcerre:  3,3,6 (12)
Barbarian: 1,4,5 (10)

Felhívom Torba László figyelmét (ha ő írta), hogy a játéknak több (4) nehézségi szintje is létezik! Esetleg ebből adódnak az "eltérések", mint sem a törésből fakadóan! Persze, nehézségi szintet, nem lehet választani, load game-vel! A másik, hogy ha átírja a karakter azonosítóját, más foglalkozásúvá (Paladin, Knight...) nem biztos hogy valóban más foglalkozású játékost kap! Esetleg, ebből is lehetnek gondok...
(Persze, mindez már valószínűleg nem érdekes, mert hót' régen jelent meg Mister Torba írása...)








Most pedig, lássuk a megígért, utolsó három, Saharai vár ostromát:
(Kb. a létszám!)

Magus Deathspell
Csapatok:
Archmage  (100)
Démon     (30)
Vámpír    (50)
Gnóm      (500)
Büdöslábú (5000!)

Nem nagy ukmukfukk'! Nem is kell más, mint 20-30 sárkány!
Viszont arra ügyeljünk, hogy először fireball-al indítsunk, majd a sárkányokkal fejezzük be a munkát az Archmageokon!
Ez után a démonokat csapjuk le!
Ez után, már nem lehet gondunk...

Urthrax Killspite (The Demon King)
Csapatok:
Cavalry (200)
Démon   (50)
Sárkány (10)
Lovag   (250!)
Archmage(60)

Csapatok:
Bőven elég 30 sárkány, 100 lovag, meg valami töltelék árú, pl. cavalry...
A fő problémát a 250 db. lovag! Ők könnyen megfeküdhetik a gyomrunkat! Ellenük a freeze, de inkább a teleport + fireball combó ajánlott.
Szóval, először fagyasszuk le, majd csapjuk le a többieket.
Ha már csak ő maradt, nem ajánlatos a közelébe menni :), hanem egy teleporttal visszarakni a sarokba, majd fireballozni!
Nem árt, ha van pár íjász egységünk is, ők is besegíthetnek...

Arech Dragonbreath (Mastermind)
Csapatok:
Sárkány (100-száz!)
Sárkány (30)
Sárkány (30)
Démon   (100)
Vámpír  (100)

Mivel van bent egy 100-as sárkány csapat, nehéz kitalálni hogy csak a legerősebb csapatokkal, és sárkányokkal győzhetünk...

Mindenek előtt ha valaki nem tudná: Ezt a várat, ahogy a többit is el lehet foglalni, MINDENFÉLE CSALÁS NÉLKÜL!
De, lássuk a részleteket:

Ugyebár először is hatalmas csapatokat kéne gyűjtenünk!
Na, de itt jön, hogy hiába gyűjtenénk be, mert amekkora csapat kell a legyőzésükhöz, akkorát úgy sem fogunk tudni irányítani (leandership érték)!
De igen! 
Mivel ott van, a nagyszerű Raise Controll spell. Ha, valaki nem tudná, pont erre találták ki... Szóval, vásároljunk sokat!
Na, most jön a csapatgyűjtögetés:
Ehhez nem árt ha van maradék 200-300 napunk.
Ha Time Stoppoztunk, akkor van!
Szóval gyorsan foglaljuk el Deathspell, és KillSpite kastélyát.
Célszerű, az utóbbiban felverni a tanyánkat!
Tegyük be a várba az erősebb lényeket, pl. Dragon, Giant (ez kítűnő lesz ütésfelfogónak), Lovag, Démon, Troll.
Ok, vegyünk magunkhoz 1 darab vámpírt, csak ez legyen a csapatunkban!
Most mentsünk, és kezdjünk el várni "W"!
A lények elkezdenek felöltődni a helyükön. Ha, azt olvassuk, hogy feltöltődött valamelyik kívánt lény tanya, gyorsan teleportáljunk oda (pl. Castle Gate), vagy repüljünk és hozzuk el az egykori démon várába a lényeket!
Ezt ismételgetve, óriási haderőt gyűjthetünk be!
Ha Time Stoppoztunk, akkor rengeteg pénzünknek kell lenni, szóval a vásárlással sem lehet bajunk! (Nekem több mint 1 millió volt, természetesen. csalás NÉLKÜL!)
Ha úgy érezzük, hogy elegendő haderő áll rendelkezésünkre teleportáljuk a sárkánykirály várába, és verjük ki onnan!

A sárkánycsapattal csapjuk le a kisebb sárkánycsapatokat, a démonok pedig felezzék le a 100 sárkánycsapatot. A Giantok, Trollok arra, hogy őket üssék a sárkányok!
Varázsolni, ugye nem sokkmindent tudunk, marad a Ressurection, a saját csapatainkra (eddig úgysem sokat használtuk)...

Egyébként a játéknak (sajnos) csak 1 befejezése van!
Azaz, csak úgy győzhetünk hogy ha megtaláljuk a mágikus jogar, úgy nem, hogy ha minden lázadót (Sárkánykirály, stb) elfogunk!
Viszont ha mindent megoldottunk, annyival még is díjazza a program, hogy a keresés ez után csupán 1 napba kerül!







Varázslatokról:

Először meg kell tanulni 5000 arany ellenében a főmágusnál. (A Sorcerrer karakter alapban tud!) Úgy kell vásárolgatni, az egyes városokban a bűvigéket. (Korlátlan darabban adnak el!) 
Hatásuk a spell power mértékében erős! Lényeges még a max spells is. Ezt, azt hiszem nem kell magyarázom...

Harcban használható bűvigék

***Clone - Csapatunk létszámát növeli. Az eredeti fölé is!
***Teleport - Teleportál egy saját, vagy egy ellenséges csapatot.
Nagyon jó arra, hogy egy erős ellenséget messzire helyezve időt adjunk magunknak. Egyébként lehet használni a Fireballal is kombinálva!
***Fireball - Bőven megéri a pénzét! (1500 gold) 
Rengeteg ellenfél megölhető vele! Sebzése állítólag: 25Hp*SpellPower
***Lighting - Ua. mint a fireball, csak gyengébb kiadásban. 
***Freeze - Rettentő jó varázslat, és baromi olcsó! Lebénít egy csapatot. De, csak lépni nem fog tudni, ütni igen!
***Resurrect - Az elhullottakat támasztja fel. 5000 arany, a vége felé talán haszna is van...
***Turd Undead - Az egyik kedvencem. Igaz hogy nem olcsó, de magas spell powerrel százasával írthatók a csontvázak, 50-esével a vámpírok.

  Utazás során használható mágiák

***Bridge - Jópofa! Pl. Continentian, annak északi részén érdemes használni, hogy át tudjunk jutni, ne keljen kerülni akkorát.
***Time Stop - Olcsó (200 arany)  Olcsó, és hatásos. Nem csak a napok múlását állítja meg egy időre, hanem a mászkáló csapatokat is!
Illik minnél előbb elkezdeni a használatát, mivel a rengetegbe kerülő zsoldot sem kell kifizetnünk!
*** Find Villain Megadja a keresett lázadó helyét - Castle szinten. Mondjuk, ehhez nem árt tudni, az egyes kastélyok neveit...
***Castle Gate  Kiválasztott kezdőbetűjű várhoz teleportál. Jó dolog, különösen mivel másik kontinensre is teleportál, és ennek ellenére nem vesz el 1 hetet az időkből, mint a hajóval való utazgatás.
A másik király dolog, hogy ha RENGETEG embert vettünk fel, akiknek a zsoldjukat nem tudnánk fizetni, mivel rögtön a célnál termünk, nem kell a zsoldjuk miatt aggódnunk.
***Town Gate    Ua. mint a fenti, csupán csak annyi a különbség, hogy
ez városok elé teleportál.
***Instand Army - A lényeg: x darab (jobb esetben tizenvalahány) sprite-pikeman-et (vagy közbe eső gyenge csaaptot) rak a csapatunkba. Sokkal olcsóbb mint ha úgy vásárolgatnánk őket! Ennek, ellenére nem igen használtam...






A felvehető lényekről


NAME            MOVE    SHOOT   HP      DMG     GOLD/GCOST
Peasant         1       -       1       1-1     10-  1
Sprite          1,F     -       1       1-2     15-  1
Militia         2       -       2       1-2     50-  5
Skeleton        2       -       3       1-2     40-  4
Wolf            3       -       3       1-3     40-  4
Zombie          1       -       5       2-2     50-  5
Gnome           1       -       5       1-3     60-  6
Orc             2       6       5       2-3     75-  7
Elf             3       24      10      1-2     200- 20
Archer          2       12      10      1-2     250- 25
Pikeman         2       -       10      1-2     300- 30
Ghost           ?       -       10      3-4     400- 40
Nomad           ?       -       15      2-4     300- 30
Dwarf           1       -       20      2-4     350- 30
Cavalry         4       -       20      3-5     800- 80
Druid           2       -       25      2-3     700- 70
Archmage        1,F     -       25      2-3     1200-120
Vampire         1,F     -       30      3-6     1500-150
Kinght          1       -       35      6-10    1000-100
Barbarian       3       -       40      1-8     750- 75
Ogre            1       -       40      3-5     750- 75
Troll           1       -       50      2-5     1000-100
Demon           1,F     -       50      5-7     3000-300
Giant           3       6       60      10-20   2000-200
Dragon          1,F     -       200     25-50   5000-500


Akkor pár szörny jellemzése, amivel nem foglalkozunk azt vagy nem érdemes felfogadni, vagy nincs semmi érdekessége!
Elöljáróban, csak annyit, hogy élőholtakat nem érdemes felvenni (vagy démont) mert lerontják a morált!

Gyenge lények:

Peasant ("Büdöslábú" - Mi csak így nevezzük...)
Idézet: "Büdös paraszt, akinek lábszagú volt a lehelete."
Koszos barna köpenyben, vasvillával... Mi utáljuk őket!
Csak azért lett megemlítve, mert ővele, meg hasonló sorstársai lecsapásával nagyszerűen lehet tuningolni a Ghost típusú csapataink létszámát!
Magus Deathspell várában 5000 fanatizált pór található!

Militia (Polgárőrség)
Felkelt civilek, hosszú hajjal, lobogó indulattal, ócska karddal, pajzzsal. Nekünk régi kedves ismerőseink, mert ugye a Civilizations-ban is hasonlókat gyárthattunk alapszinten...
Amúgy az első napokban esetleg felfogadhatjuk őket.

Wolves (Kutyuska)
Az első kontinensen egész jópofa! Főleg azért mert nagyon olcsó, és ez mellett szinte ajándék a 3 mozgáspont! Rengeteget felfogadhatunk belőlük, így elég durva a támadásuk lesz!
Az első időkben nagyokat lehet vele szórakozni, azon hogy ráuszítjuk az ellen hátsó soraiban bujkáló íjászokra a kutyuskánkat! Nagyon tuti!

Gnomes (Gnóm - amolyan bukott varázsló, aki csak öklözni tud...)
Már az első kontinensen megszerezhetők, és mivel már 5 hp-sek, a legelején még kemény gyereknek számítanak! Szóval az első kontinensen elég jók!

Közepes erejű lények:

Orcs (Orkok - "Randa grafikájúak")
Az első nyilas egység. Annyi előnyük van, hogy baromi olcsók! Viszont ezt azzal ellensúlyozzák hogy csak 6! lövést tudnak leadni csatánként, és a sebzésük is meglehetősen alacsony!
Torba László annak idején nagyon dicsérte őket. 
Magam részéről: Hát, nem tudom... Én nem kedvelem őket!
Na, nem az elbaszott grafikájuk miatt :), hanem azért mert van jobb, pl. Archer, meg az Elf...

Elves (Elfek- "Láttad a Gyűrűkúrában?")
A legjobb lövő egység! A három közül messze ők sebeznek a legtöbbet, 24 lövést tudnak leadni, ráadásul 3 mozgásponttal rendelkeznek!
Az elején jól lehet vele szívatni az 1 mozgáspontú lényeket úgy, hogy mindig elfutunk, a futás végén meg belelövünk... Eh!

Archers (Íjászok - A Heroes 1-ben nagyon megöregedtek...)
Katonai egység, meglepő módon nyilakkal felfegyverkezve.
12 lövés, elfek után jönnek a lövöldöző egységek rang sorjában! Könnyen beszerezhetőek, mivel a többi katonai egységgel egyetembe a királyi várban van a tanyájuk!

Pikemen (Parasztosan csak: "A Pikások...")
Kissé furcsa rajzolatú, ám alapjába véve pikás, azaz gyalogos lándzsás egység. Az első kedvenc egységem!
Nagy tömegével fogadjuk fel, elsöprő a sebzésük! Nagyon brutálisak eleinte!

Ghost (Ghost - "Jó film vót'...")
Meglepőt fogok mondani, de a Dragonok után, a második legerősebb csapat!
Tudni kell róluk, hogy az álltaluk lecsapottakkal növekedni fog a számuk! Ennek hátulütője, hogy a velük való dolgozáshoz elég nagy leadership kell. (Mivel szaporodnak.) Vagy leginkább a Raise Controll varázslat!
A vége felé esetleg felfogadhatjuk, amikor velük könnyű szerrel le tudjuk ütni a keményebb várakban bujkáló lázadókat... Bár, én nem igen használtam...

Cavalry (Lovasság - Trombitaszó, megvadult lovak, vérengzés, stb...)
A Pikemens után a 2. kedvenc!
Szinte ugyan azt tudják mint a pikások, csak több hp-jük van. A másik ínyencségük a 4 mozgáspont! Kitűnőek, egy távolban lévő, lövöldöző egység lovasrohammal való lerohanására, majd felaprítására!

Archmages (Mágusok)
A Druidák Nagytestvérei. Pár darab varázslattal rendelkeznek. Ha ezeket túl éltük, nem sok vizet zavarnak...

Erősebb lények:

Vampires (Vámpírok Bálja - Bulizós fajta...)
Annyira bulizósak, hogy véletlenszerűen vissza növelik a lecsapottakkal a létszámukat, de az eredeti fölé nem mennek! Szóval, akit érnek, az a továbbiakban velük bulizik tovább... :)
Tipikus, még nem jó - még nem jó - már nem jó.... kategória!
Azaz, a játék közepe felé nem lehet felvenni őket, a vége felé meg már nem sok értelme van...

Knights (A legperverzebbe egység! Egy pár heregolyóval harcol (Pc verzió)!)
Újabb kedvenc! Elég nagy a védettségük, a támadásuk pedig még ennél is jobb! A légtutibb fickók egyike! Nagy számban, a sárkányokkal is felveszik a harcot. (Nem sokan vannak ezzel...)
A Démonkirály várában, vagy 250 gonosz lovag van!

Ogres (Ősember? - Nagy melák, aki hót' béna...)
Elbaszott népség! A Barbarians-hoz hasonlóan, ez is nagy, de elpuhult fickó! Rangjához képes, alacsony védettség, alacsony támadás, magas zsold! Esetleg, az első két kontinensre jók lehetnek...

Trolls (Toll - Vámos egység...)
Újabb nagy kedvenc! Alacsony támadás, de BAROMI NAGY védettség! Védelmét csak egy sárkány múlhatja felül! A játék közepe fele, nagyon jók. Csak állítsuk előre őket, az ellen nem képes megsebezni őket!
Ez bizonyára azért van, mert ugye: Vám - Toll - Stb...

Demons (Gonoszak...)
Harci képességük alacsonyabb a lovagokénál, viszont rendelkeznek egy elég brutális képességgel:
Képesek LEFELEZNI időnként a támadóik számát! Szóval a sárkányok ellen jók. Ennek ellenére mi nem használtunk, mert szinte minden csapatunk beszart ha bevettük a bandába (lement a morál), a másik dolog hogy a felezés nagyon rnd szerű volt.
Csak az utolsó kastély ostromához kellettek. Oda kell 100-200, mert legalább egy felezés valószínűleg be fog jönni, és ugye az ott lévő rengeteg sárkány ellen, ez elég brutális...

Giants (Óriások, akik köveket hajigálnak...)
Megint egy melák egység.... Úgy néznek ki, mint az Ogres nagytestvére. Nem nagyon használtuk. AZ utolsó ostromhoz viszont jól jönnek, mivel rengeteg ütést elbírnak! Amúgy hat követ dobnak max... Ez után megelégelik a dolgot, és ha az ellen még mindig él, puszta kézzel mennek felaprítani...

Dragons (Peasant)
Ahhh...!
Vitathatatlanul a legjobbak!!
Ami kiemeli azaz óriási védelem! Szinte senki más nem képes megsebezni, kivéve egy másik sárkány. Mivel repül, ideális arra, hogy első támadással kiüsse a druid, archmage, nyilas egységeket!
A Sárkánykirály várában, van vagy 100 darab!
Két 30-as csapat mellett... :)





A végére egy kis morgás: Nagy kedvenc ez a King's Bounty, csak az a kár, hogy látszik rajta, hogy a '87-es Pirates ötletéből született, amolyan "szárazföldi-pirates". Persze, ennek ellenére nem kétséges hogy klasszikus!
Ha, már itt tartunk, egyes egyének szívesen dobálóznak nevekkel. Na, akkor mi is dobunk egyet:
Jon Van Caneghem
Ő találta ki ezt az egész King's Bounty, s majdan Heroes mókát... (Sőt a szerepjátékos Might n Magic-okért is ő a felelős!!)

Egy kis hack: Aki nagyon unjuk magunkat, azoknak ott van az általam (by jonowsky) gyártott King's Boounty Trainer! Pl. meg lehet próbálni feltuningolni a Spell Powert... mondjuk 255-re! Ez után el lehet menni, amolyan ősmágusként hadsereg nélkül Lightinggel, meg fireballal, vadászni...
A mentett file legelején van egyébként, a SpellP + MaxSpell, elöttük meg az egyes varázslatok számai. Aki akarja megtalálja...

Végezetül, köszönet illeti a régi KB-megszállott arcokat, akik annak idején valamit is irogattak a témában: Torba László, Tarján Péter, "Death Troll", Bryan . Bocs, ha valaki kimaradt!



Gazda Zoltán (Jonowsky)
www.extra.hu/jonowsky
jonowsky@freemail.hu (Csomó saját kaland van fent!)

(Ez a cikk, az álltalam készített King's Bounty Pack része!)
